ຄະດີທຳລາຍຊື່ສຽງ ຢູ່ໄທ ເບິ່ງ​ກັນ​ວ່າ ເປັນການທົດສອບ ສິດ​ເສ​ລີ​ພາບ ຂອງ ສື່ມວນ​ຊົນ
ບັນນາທິການ Phuketwan ທ່ານ Alan Morison ແລະ ນັກຂ່າວໄທ ນາງ Chutima Sidasathian ຖືກ​ຟ້ອງ ໂດຍກອງທັບເຮືອໄທ ໃນຄະດີທຳລາຍຊື່ສຽງ.
ໃນປະເທດໄທ ຄະດີທຳລາຍຊື່ສຽງ ໄດ້ຍື່ນຟ້ອງໂດຍກອງທັບ ເຮືອລາຊະອານາຈັກໄທ ຕໍ່ຜູ້ພິມເຜີຍແຜ່ອອສເຕຣເລຍ ແລະ ນັກຂ່າວໄທ ອີກຄັ້ງນຶ່ງ ແມ່ນ ໄດ້ເນັ້ນຢ້ຳໃຫ້ເຫັນ ເຖິງການຈຳ ກັດຮັດແຄບຂອງລັດຖະບານທະຫານ ຕໍ່ສື່ມວນຊົນ Ron Corben ນັກຂ່າວວີໂອເອມີລາຍງານຈາກບາງກອກຊຶ່ງ ກິ່ງສະຫວັນ ຈະນຳເລື້ອງນີ້ ມາສະເໜີທ່ານ ນັກພິມເຜີຍແຜ່ ຊາວອອສເຕຣຍເລຍ ທ່ານ Alan Morison ແລະ ນັກຂ່າວໄທ ນາງ Chutina Sidasathian ປະເຊີນໜ້າກັບການ ຖືກຕິດຄຸກເຈັດປີ ໃນຂໍ້ກ່າວຫາພົວພັນກັບການລາຍງານຂ່າວເມື່ອ ເດືອນມິຖຸນາ ປີ 2013 ທີ່ໄດ້ພິມເຜີຍແຜ່ທາງອິນເຕີແນັດໂດຍແວັບ ໄຊຕ໌ “Phuketwan ” ເລື້ອງທີ່ພິມເຜີຍແຜ່ ແມ່ນຄັດມາຈາກລາຍງານຂອງອົງການຂ່າວຣອຍເຕີ ທີ່ໄດ້ເປີດເຜີຍ ເຖິງເຄືອຂ່າຍການລັກລອບຊາວໂຣງຮິງຢາມຸສລິມ ຈາກມຽນມາ ຜ່ານປະເທດໄທ ລາຍງານໃນຂັ້ນຕົ້ນໄດ້ກ່າວຫາ “ກອງທັບເຮືອໄທ” ວ່າ ໄດ້ຜົນກຳໄລຈາກການລັກລອບ ຄ້າມະນຸດ ແຕ່ Phuketwan ກ່າວວ່າ ນີ້ບໍ່ໄດ້ອ້າງອີງໂດຍກົງຕໍ່ກອງທັບເຮືອລາຊະອາ ນາຈັກໄທ ທັງສອງທ່ານໄດ້ໄປປາກົດໂຕຢູ່ທີ່ສານໃນອາທິດແລ້ວນີ້ ເພື່ອປະເຊີນໜ້າກັບການກ່າວ ຫາທາງອາຍາໃນການທຳລາຍຊື່ສຽງ ອົງການຂ່າວຣອຍເຕີຊຶ່ງມີບັນ ດານັກຂ່າວຢູ່ໃນ ປະເທດໄທ ໄດ້ຮັບລາງວັນ Pulitzer ຕໍ່ການລາຍງານຂອງເຂົາເຈົ້າ ກ່ຽວກັບຊາວໂຣຮິງ ຢາໃນປີນັ້ນ ບໍ່ໄດ້ປະເຊີນໜ້າກັບການຖືກກ່າວຫາແຕ່ຢ່າງໃດ ພວກນັກຂ່າວໄດ້ຮັບການສະໜັບສະໜູນຢ່າງກວ້າງຂວາງຈາກນາໆຊາດຈາກບັນດາກຸ່ມ ປົກປ້ອງສິດທິມະນຸດ ແລະສື່ມວນຊົນ ພ້ອມດ້ວຍສະຫະປະຊາຊາດ ທີ່ທ່ານ Morison ໄດ້ສະແດງການຕ້ອນຮັບເປັນຢ່າງດີນັ້ນ ທ່ານ Alan Morison ກ່າວວ່າ Phuketwan ໄດ້ລາຍງານກ່ຽວກັບການຄ້າມະນຸດມາເປັນເວລາດົນນານແລ້ວ ໃນເດືອນ ພຶດສະພາປີນີ້ ປະເທດໄທ ໃນທີ່ສຸດ ກໍໄດ້ເລີ້ມທັບມ້າງ ທີ່ນຳພາໄປສູ່ການຈັບກຸມຫລາຍ ສິບຄົນ ຫລັງຈາກໄດ້ຄົ້ນພົບຂຸມຝັງສົບຂະໜາດໃຫຍ່ ຂອງຊາວມຸສລິມໂຣຮິງຢາ ທີ່ມີເຖິງ 200 ຄົນ ຢູ່ໃນພາກໃຕ້ຂອງປະເທດໄທ ແລະປະເທດມາເລເຊຍທີ່ເປັນເພື່ອນບ້ານ ບັນດານັກຂ່າວຂອງ Phuketwan ໃນເບື້ອງຕົ້ນ ໄດ້ປະຕິເສດ ຕໍ່ການສະເໜີໂດຍກອງ ທັບເຮືອລາຊະອານາຈັກໄທ ໃຫ້ຂໍຂະມາໂທດຢ່າງເປີດເຜີຍ ແລະກອງທັບເຮືອຈະຍົກ ເລີກການກ່າວຫາ ບັນດານັກຂ່າວກ່າວວ່າ ເຂົາເຈົ້າບໍ່ເຫັນມີຄວາມຈຳເປັນໃນການຂໍຂະ ມາໂທດ ກ່ຽວກັບການປະຕິບັດວຽກງານຂອງເຂົາເຈົ້າ ທ່ານ Benjamin Zawacki ນັກເຄື່ອນໄຫວເພື່ອສິດທິມະນຸດ ແລະແຂກທີ່ໄດ້ ຮັບເຊີນ ໃຫ້ໄປຢ້ຽມຢາມສະຖານບັດກົດໝາຍຂອງມະຫາວິທະຍາໄລ Havard ກ່າວວ່າ ຄະດີ ດັ່ງກ່າວນີ້ເປັນການທົດສອບກ່ຽວກັບເສລີພາບໃນດ້ານສື່ມວນຊົນ ແຕ່ກໍຍັງເປັນການທົດ ສອບໃນຄວາມພະຍາຍາມຂອງລັດຖະບານທະຫານທີ່ຢາກ ເຫັນຄະດີນີ້ໄດ້ຮັບການແກ້ ໄຂຢ່າງເຕັມທີ່ ທ່ານ Benjamin Zawacki ກ່າວວ່າ ໃນຂະນະ ທີ່ໝາຍກຳນົດການດຳເນີນຄະດີ ແລະການຮັບຟັງຄຳໃຫ້ການຂອງຈຳເລີຍ ໄດ້ມີຂຶ້ນໃນອາທິດແລ້ວນີ້ ແຕ່ການຕັດສິນຄະດີຂັ້ນສຸດທ້າຍຍັງບໍ່ທັນມີຂຶ້ນ ເທື່ອຈົນກວ່າ ກາງເດືອນສິງຫາຈະມາເຖິງນີ້ ທ່ານ Kingsley Abbott ທີ່ປຶກສາດ້ານກົດໝາຍ ແກ່ຄະນະກຳມະການຕຸລາ ການສາກົນ ກ່າວວ່າ ລັດຖະບານໄທຄວນແຍກໄວ້ຕາງຫາກ ແທນທີ່ຈະປ່ອຍ ໃຫ້ນຳເອົາຄະດີນີ້ໄປ ຂຶ້ນສານ ທ່ານ Kingsley Abbott ກ່າວວ່າ ສະພາບກ່ຽວກັບສິດເສລີພາບຂອງສື່ ມວນຊົນໄທແມ່ນໄດ້ຮັບຄວາມກົດດັນ ຮວມທັງ ພາຍໃຕ້ລັດຖະບານພົນລະເຮືອນຫວ່າງມໍ່ໆມານີ້ ເຊັ່ນວ່າ ລັດຖະບານທີ່ຖືກໂຄ່ນລົ້ມຂອງ ນາຍົກລັດຖະມົນຕີ ຍິ່ງລັກ ຊິນນະວັດ ອົງການ ນັກຂ່າວບໍ່ມີພົມແດນ ທີ່ມີຫ້ອງການຢູ່ນະຄອນຫຼວງປາຣີ ໄດ້ຈັດອັນດັບ ປະເທດ ໄທໃຫ້ຢູ່ໃນລະດັບທີ 134 ຫລຸດລົງຈາກ 130 ໃນປີ 2014 ອົງການ ຄຸ້ມຄອງສື່ມວນຊົນ Freedom House ໄດ້ຈັດໃຫ້ສື່ມວນຊົນໄທ ຢູ່ໃນກຸ່ມທີ່ “ບໍ່ມີເສລີພາບ ”